ai4bharat/Pralekha huggingface dataset:
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
അന്തര്സംസ്ഥാന പ്രസരണസംവിധാനം-ഹരിതോര്ജ്ജ ഇടനാഴി രണ്ടാം ഘട്ടത്തിന് കേന്ദ്ര മന്ത്രിസഭയുടെ അംഗീകാരം
കേരളമുള്പ്പെടെയുള്ള സംസ്ഥാനങ്ങളില് പദ്ധതി പൂര്ത്തിയാക്കുന്നത് 12,031 കോടി രൂപ ചെലവില്
സ്ഥാപിത പുനരുപയോഗ ഊര്ജ്ജശേഷി 2030ഓടെ 450 ജിഗാവാട്ട് എന്ന ലക്ഷ്യത്തിലേക്കെത്താന് പദ്ധതി സഹായിക്കും
അന്തര്സംസ്ഥാന പ്രസരണസംവിധാനത്തിലെ ഹരിതോര്ജ്ജ ഇടനാഴി രണ്ടാം ഘട്ടത്തിന് പ്രധാനമന്ത്രി ശ്രീ. നരേന്ദ്രമോദിയുടെ നേതൃത്വത്തില് ചേര്ന്ന സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാസമിതി അംഗീകാരം നല്കി. കേരളമുള്പ്പെടെയുള്ള സംസ്ഥാനങ്ങള്ക്ക് പ്രയോജനപ്പെടുന്നതാണു പദ്ധതി. ഏകദേശം 10,750 സര്ക്യൂട്ട് കിലോമീറ്റര് പ്രസരണ ലൈനുകളും സബ്സ്റ്റേഷനുകളുടെ 27,500 മെഗാ വോള്ട്ട് ആംപിയര് പരിവര്ത്തനശേഷിയും ഇതിന്റെ ഭാഗമായി കൂട്ടിച്ചേര്ക്കും. കേരളത്തിനു പുറമെ ഗുജറാത്ത്, ഹിമാചല് പ്രദേശ്, കര്ണാടകം, രാജസ്ഥാന്, തമിഴ്നാട്, ഉത്തര്പ്രദേശ് എന്നീ ഏഴ് സംസ്ഥാനങ്ങളിലായി ഏകദേശം 20 ജിഗാവാട്ട് പുനരുപയോഗ ഊര്ജ്ജ പദ്ധതികളുടെ ഗ്രിഡ് ഏകീകരണത്തിനും ഊര്ജ്ജോല്പ്പാദനത്തിനും ഈ പദ്ധതി സഹായിക്കും.
12,031.33 കോടി രൂപയ്ക്ക് പൂര്ത്തിയാക്കപ്പെടുമെന്ന് കണക്കാക്കുന്ന പദ്ധതിക്ക് 33 ശതമാനം കേന്ദ്രസഹായം ലഭിക്കും. അതായത്, 3970.34 കോടി രൂപ. 2021-22 മുതല് 2025-26 വരെയുള്ള അഞ്ച് സാമ്പത്തിക വര്ഷങ്ങള്ക്കുള്ളില് പൂര്ത്തിയാക്കുമെന്ന് കരുതപ്പെടുന്ന പദ്ധതിക്ക് കേന്ദ്ര സാമ്പത്തിക സഹായം  ഉപയോഗിക്കുക വഴി അന്തര്സംസ്ഥാന പ്രസരണ നിരക്കുകള് വെട്ടിക്കുറയ്ക്കാനും അതുവഴി ഊര്ജ്ജ നിരക്കുകള് കുറയ്ക്കാനും കഴിയും. കേന്ദ്ര സഹായം ഫലത്തില് രാജ്യത്തെ സാധാരണ പൗരന്മാര്ക്ക് സഹായകരമാകും.
സ്ഥാപിക്കപ്പെട്ട പുനരുപയോഗ ഊര്ജ്ജ ശേഷി 2030ഓടെ 450 ജിഗാവാട്ട് എന്ന ലക്ഷ്യത്തിലേക്കെത്താന് പദ്ധതി സഹായിക്കും
പദ്ധതി രാജ്യത്തിന്റെ ദീര്ഘകാല ഊര്ജ്ജാവശ്യങ്ങള്ക്ക് സംഭാവന നല്കുകയും കാര്ബണ് പ്രവാഹം കുറച്ച് പരിസ്ഥിതിക്ക് അനുകൂലമായ സുസ്ഥിര വളര്ച്ചയെ പിന്തുണയ്ക്കുകയും ചെയ്യും. ഊര്ജ്ജ മേഖലയിലും അനുബന്ധ മേഖലകളിലും വൈദഗ്ധ്യം നേടിയവരും അല്ലാത്തവരുമായ തൊഴിലാളികള്ക്ക് വന്തോതില് തൊഴിലവസരം സൃഷ്ടിക്കാനും പദ്ധതിക്ക് കഴിയും.
ആന്ധ്രപ്രദേശ്, ഗുജറാത്ത്, ഹിമാചല് പ്രദേശ്, കര്ണാടകം, മധ്യപ്രദേശ്, മഹാരാഷ്ട്ര, രാജസ്ഥാന്, തമിഴ്നാട് എന്നീ സംസ്ഥാനങ്ങളില് നടപ്പിലാക്കിയ ഒന്നാം ഘട്ട ജിഇസിയുടെ തുടര്ച്ചയായാണ് ഈ പദ്ധതി നടപ്പിലാക്കുന്നത്. 24 ജിഗാവാട്ട് പുനരുപയോഗ ഊര്ജ്ജോല്പാദനം ലക്ഷ്യമിടുന്ന ഒന്നാം ഘട്ട പദ്ധതി 2022ല് പൂര്ത്തിയാകുമെന്ന് പ്രതീക്ഷിക്കുന്നു. കേന്ദ്രഗവണ്മെന്റിന്റെ ധനസഹായമായ 4056.67 കോടി രൂപ ഉള്പ്പെടെ 10,141.68 കോടി രൂപ ചെലവാകുമെന്ന് കണക്കാക്കപ്പെടുന്ന ഒന്നാം ഘട്ടം 9700 സര്ക്യൂട്ട് കിലോമീറ്റര് പ്രസരണ ലൈനുകള് കൂട്ടിച്ചേര്ക്കലും സബ്സ്റ്റേഷനുകളുടെ 22500 എംവിഎ ശേഷിസൃഷ്ടിക്കലുമാണ് ലക്ഷ്യമിടുന്നത്.
(
പ്രധാനമന്ത്രിയുടെ ഓഫീസ്
യുക്രെയ്നില് കുടുങ്ങിയ ഇന്ത്യക്കാരെ തിരികെ എത്തിക്കാനുള്ള 'ഓപ്പറേഷന് ഗംഗ' ദൗത്യത്തില് സഹകരിച്ചവരുമായി പ്രധാനമന്ത്രി ശ്രീ നരേന്ദ്രമോദി വിദൂരദൃശ്യസംവിധാനത്തിലൂടെ കൂടിക്കാഴ്ച നടത്തി
'ഓപ്പറേഷന് ഗംഗ' ദൗത്യത്തില് സഹകരിച്ചവരുമായി പ്രധാനമന്ത്രി ശ്രീ നരേന്ദ്രമോദി ഇന്ന് ആശയവിനിമയം നടത്തി. 23,000 ഇന്ത്യന് പൗരന്മാരെയും 18 രാജ്യങ്ങളില് നിന്നുള്ള 147 വിദേശ പൗരന്മാരെയുമാണ് ഓപ്പറേഷന് ഗംഗ ദൗത്യത്തിലൂടെ യുക്രെനില്നിന്നു വിജയകരമായി തിരികെ എത്തിച്ചത്.
യുക്രെന്, പോളണ്ട്, സ്ലൊവാക്യ, റൊമാനിയ, ഹംഗറി എന്നിവിടങ്ങളിലെ ഇന്ത്യന് സമൂഹത്തിന്റെയും സ്വകാര്യമേഖലയുടെയും പ്രതിനിധികള് ഓപ്പറേഷന് ഗംഗയുടെ ഭാഗമായതിന്റെ അനുഭവങ്ങളും അവര് അഭിമുഖീകരിച്ച വെല്ലുവിളികളും വിവരിച്ചു. ദൗത്യത്തിന്റെ ഭാഗമാകാന് കഴിഞ്ഞതില് അവര് സംതൃപ്തി പ്രകടിപ്പിച്ചു. മനുഷ്യരെ സഹായിക്കാന് സങ്കീര്ണമായ പ്രവര്ത്തനങ്ങളുടെ ഭാഗമായതില് അഭിമാനമുണ്ടെന്നും അവര് പറഞ്ഞു.
രക്ഷാദൗത്യത്തിന്റെ വിജയത്തിനായി അക്ഷീണം പ്രയത്നിച്ച ഇന്ത്യന് സമൂഹത്തിലെ നേതാക്കള്, സന്നദ്ധ സംഘങ്ങള്, കമ്പനികള്, സ്വകാര്യ വ്യക്തികള്, ഗവണ്മെന്റ് ഉദ്യോഗസ്ഥര് എന്നിവരെ പ്രധാനമന്ത്രി ഊഷ്മളമായി അഭിനന്ദിച്ചു. ഓപ്പറേഷന് ഗംഗയുടെ ഭാഗമായ എല്ലാവരും പ്രകടിപ്പിച്ച ദേശസ്നേഹവും സമൂഹത്തോടുള്ള സേവനമനോഭാവവും ഒത്തൊരുമയും പ്രശംസാര്ഹമാണെന്ന് അദ്ദേഹം പറഞ്ഞു. നിസ്വാര്ഥസേവനം നടത്തിയ വിവിധ സാമുദായികസംഘടനകളെയും പ്രധാനമന്ത്രി പ്രത്യേകം അഭിനന്ദിച്ചു. വിദേശരാജ്യങ്ങളില് അവര് നടത്തുന്ന സേവനങ്ങള് ഇന്ത്യയുടെ സാംസ്കാരികമൂല്യങ്ങള് ഉയര്ത്തിപ്പിടിക്കുന്നതാണെന്നും പ്രധാനമന്ത്രി പറഞ്ഞു.
പ്രതിസന്ധിഘട്ടങ്ങളില് ഇന്ത്യന് പൗരന്മാരുടെ സുരക്ഷ ഉറപ്പാക്കാന് ഗവണ്മെന്റ് നടത്തുന്ന ശ്രമങ്ങളെക്കുറിച്ച് സംസാരിച്ച പ്രധാനമന്ത്രി, യുക്രെനിലെയും അയല്രാജ്യങ്ങളിലെയും നേതാക്കളുമായുള്ള വ്യക്തിപരമായ ഇടപെടലുകളെക്കുറിച്ചു പറയുകയും വിദേശഗവണ്മെന്റുകളില്നിന്ന് ഇന്ത്യക്കു ലഭിച്ച പിന്തുണയ്ക്കു നന്ദി അറിയിക്കുകയും ചെയ്തു.
വിദേശത്തുള്ള ഇന്ത്യക്കാരുടെ സുരക്ഷയ്ക്കു വലിയ പരിഗണനയാണു ഗവണ്മെന്റ് നല്കുന്നതെന്ന് ആവര്ത്തിച്ച പ്രധാനമന്ത്രി, അന്താരാഷ്ട്രതലത്തില് എന്തു പ്രതിസന്ധിയുണ്ടായാലും പൗരന്മാരെ സഹായിക്കാന് ഇന്ത്യ എപ്പോഴും ആത്മാര്ത്ഥതയോടെ പ്രവര്ത്തിച്ചിട്ടുണ്ടെന്നും പറഞ്ഞു. യുഗങ്ങളായി 'വസുധൈവകുടുംബകം' എന്ന നയത്തില് വിശ്വസിക്കുന്ന ഇന്ത്യ, മറ്റു രാജ്യങ്ങളിലെ പൗരന്മാര്ക്കും അടിയന്തരഘട്ടങ്ങളില് മാനുഷിക പിന്തുണ നല്കിയിട്ടുണ്ട്.
-ND-
(
രാഷ്ട്രപതിയുടെ കാര്യാലയം
ഉപരാഷ്ട്രപതിയായി തെരെഞ്ഞെടുക്കപ്പെട്ട ശ്രീ ജഗ്ദീപ് ധൻഖറിന് രാഷ്ട്രപതി സത്യവാചകം ചൊല്ലിക്കൊടുത്തു
ഇന്ന്  രാഷ്ട്രപതി ഭവനിൽ നടന്ന സത്യപ്രതിജ്ഞാ ചടങ്ങിൽ, രാഷ്ട്രപതി ശ്രീമതി ദ്രൗപദി മുർമു, ഉപരാഷ്ട്രപതിയായി തെരെഞ്ഞെടുക്കപ്പെട്ട ശ്രീ ജഗ്ദീപ് ധൻഖറിന് സത്യവാചകം ചൊല്ലിക്കൊടുത്തു.
പ്രധാനമന്ത്രിയുടെ ഓഫീസ്
കുത്തിവയ്പ്പില് മുന്ഗണന നല്കിക്കൊണ്ട് മുന്നിര കൊറോണ പോരാളികള്ക്ക് ഇന്ത്യ നന്ദി പ്രകടിപ്പിച്ചു : പ്രധാനമന്ത്രി
കൊറോണ പോരാളികള്ക്ക് പ്രധാനമന്ത്രി വികാര നിര്ഭരവും, ഹൃദയംഗമവും ആദരപൂര്ണ്ണവുമായ ശ്രദ്ധാഞ്ജലി അര്പ്പിച്ചു
ലോകത്താകമാനം 60% കുട്ടികള്ക്കും ഇന്ത്യൻ നിർമ്മിത ജീവന്രക്ഷാ പ്രതിരോധകുത്തിവയ്പ്പുകളാണ് ലഭിക്കുന്നത്: പ്രധാനമന്ത്രി
(കൊറോണയ്ക്കെതിരെയുള്ള പോരാട്ടത്തില് രാജ്യത്തെ ജനങ്ങള് കാഴ്ച വച്ച നിസ്വാര്ത്ഥമായ ഉത്സാഹത്തെ പ്രധാനമന്ത്രി ശ്രീ നരേന്ദ്ര മോദി പ്രകീര്ത്തിച്ചു. രാജ്യത്തൊട്ടാകെയുള്ള കോവിഡ് -19 വാക്സിനേഷന് യജ്ഞം വീഡിയോ കോണ്ഫറന്സിംഗിലൂടെ ഉദ്ഘാടനം ചെയ്ത ശേഷം സംസാരിക്കുകയായിരുന്നു അദ്ദേഹം.
വ്യക്തിപരമായും, കുടുംബമായും രാജ്യം എന്ന നിലയ്ക്ക് കഴിഞ്ഞുപോയ വര്ഷം ഇന്ത്യക്കാര് ഒട്ടേറെ പഠിക്കുകയും സഹിക്കുകയും ചെയ്തു. പ്രശസ്ത തെലുങ്ക് കവി ഗുര്ജാഡ വെങ്കട അപ്പാ റാവുവിനെ ഉദ്ധരിച്ച് കൊണ്ട് നമ്മള് എപ്പോഴും മറ്റുള്ളവര്ക്കായി നിസ്വാര്ത്ഥമായി പ്രവര്ത്തിക്കണമെന്ന് ശ്രീ മോദി പറഞ്ഞു. ഒരു രാഷ്ട്രം എന്നത് കേവലം മണ്ണും, വെള്ളവും, കല്ലും മാത്രമല്ല മറിച്ച് അത് നിലകൊള്ളുന്നത് ഞങ്ങള് ജനങ്ങള്ക്ക് വേണ്ടിയാണ്. ഇന്ത്യയില് ഈ ഉത്സാഹത്തോടെയാണ് കൊറോണയ്ക്കെതിരായ പോരാട്ടം നടന്നതെന്ന് പ്രധാനമന്ത്രി പറഞ്ഞു. തുടക്കത്തില് തങ്ങളുടെ ഉറ്റവര്ക്ക് രോഗബാധയുണ്ടായപ്പോള് അവരെ ശുശ്രൂഷിക്കാന് പോലും കഴിയാതെ നിസ്സാഹയരായി ജനങ്ങള് നിലകൊണ്ടതിനെ പ്രധാനമന്ത്രി അനുസ്മരിച്ചു. ഈ അസുഖം ബാധിച്ചവര്ക്ക് ഏകാന്തതയില് ഒറ്റയ്ക്ക് കഴിയേണ്ടി വന്നു. രോഗബാധിതരായ കുട്ടികളെ തങ്ങളുടെ അമ്മമാരില് നിന്നും അകറ്റേണ്ടി വന്നു. വയസ്സായ മാതാപിതാക്കള്ക്ക് ആശുപത്രികളില് ഒറ്റയ്ക്ക് രോഗത്തോട് പൊരുതേണ്ടി വന്നു. രോഗവുമായുള്ള ഏറ്റുമുട്ടലില് തോറ്റ് ജീവന് വെടിയേണ്ടി വന്ന ബന്ധുക്കള്ക്ക് വേണ്ട വിധത്തിലുള്ള അന്ത്യയാത്രയും നല്കാനായില്ല. അത്തരം ഓര്മ്മകള് ഇന്നും നമ്മെ ദുഃഖത്തിലാഴ്ത്തുന്നു, വികാരവായ്പോടെ പ്രധാനമന്ത്രി പറഞ്ഞു.
ആ കറുത്ത നാളുകളിലും ചിലര് ആശയും, സഹായവും കൊണ്ടുവന്നുവെന്ന് പ്രധാനമന്ത്രി അനുസ്മരിച്ചു. സ്വന്തം ജീവന് പോലും അപകടത്തിലാക്കിക്കൊണ്ട് മറ്റ് ജീവനുകളെ രക്ഷിക്കാന് ഡോക്ടര്മാര്, നഴ്സുമാര്, പാരാമെഡിക്കല് സ്റ്റാഫ്, ആംബുലന്സ് ഡ്രൈവര്മാര്, ആശാവര്ക്കര്മാര്, ശുചീകരണ തൊഴിലാളികള്, പൊലീസ്, മറ്റ് മുന്നിര പ്രവര്ത്തകര് തുടങ്ങിയവരുടെ സംഭാവനകളെ പ്രധാനമന്ത്രി ദീര്ഘമായി പരാമര്ശിച്ചു. തങ്ങളുടെ സ്വന്തം താല്പര്യങ്ങള്ക്കുപരി മനുഷ്യകുലത്തിനായുള്ള സേവനത്തിന് അവര് മുന്ഗണന നല്കി. വൈറസിനെതിരായ യുദ്ധത്തില് ജീവന് വെടിഞ്ഞ് അവരില് ചിലര്ക്ക് തിരികെ വീടണയാന് പറ്റിയില്ലെന്നും പ്രധാനമന്ത്രി ചൂണ്ടിക്കാട്ടി. ആശയറ്റതും, ഭയാനകവുമായ അന്തരീക്ഷത്തില് മുന്നിര പോരാളികള് പ്രത്യാശ കൊണ്ടുവന്നു. അവരെ ആദ്യം കുത്തിവയ്ക്കുന്നതിലൂടെ അവരുടെ സേവനത്തെ രാജ്യം നന്ദിയോടെ അംഗീകരിക്കുകയാണ്, ശ്രീ മോദി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 148.37 കോടിയിലധികം വാക്സിന് ഡോസുകള്
ഉപയോഗിക്കാത്ത 17.72 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ്
പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,48,37,98,635
ബാക്കിയുള്ളത്
17,72,05,206
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 148.37 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 17.72 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
ND MRD
(
പ്രധാനമന്ത്രിയുടെ ഓഫീസ്
മൻ കി ബാത്ത് പ്രദർശനത്തെ പ്രധാനമന്ത്രി പ്രശംസിച്ചു
മൻ കി ബാത്തിന്റെ പ്രധാന വശങ്ങൾ ചിത്രീകരിക്കുന്ന സർഗ്ഗാത്മക പ്രദർശനത്തെ പ്രധാനമന്ത്രി അഭിനന്ദിച്ചു.
വഡോദരയിൽ നിന്നുള്ള എംപി രഞ്ജൻ ഭട്ടിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"സൃഷ്ടിപരമായ പരിശ്രമം!"
Creative effort! https://t.co/odFBpbORSA
— Narendra Modi  April 24, 2023
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ബംഗ്ലാദേശ് സന്ദർശനം
ബംഗ്ലാദേശ് പ്രധാനമന്ത്രി ഷെയ്ഖ് ഹസീനയുടെ ക്ഷണപ്രകാരം പ്രധാനമന്ത്രി ശ്രീ നരേന്ദ്ര മോദി മാർച്ച് 26, 27 തീയതികളിൽ ആ രാജ്യം സന്ദർശിക്കും. മൂന്ന് ഐതിഹാസികമായ സംഭവങ്ങളുടെ സ്മരണയുമായി ബന്ധപ്പെട്ടാണ് ഈ സന്ദർശനം - ഷെയ്ഖ് മുജിബുർ റഹ്മാന്റെ ജന്മശതാബ്ദി മുജിബ് ബോർഷോ; ഇന്ത്യയും ബംഗ്ലാദേശും തമ്മിൽ നയതന്ത്രബന്ധം സ്ഥാപിച്ച് 50 വർഷം; കൂടാതെ ബംഗ്ലാദേശിന്റെ വിമോചന യുദ്ധത്തിന്റെ അൻപതാം വാർഷികവും. പ്രധാനമന്ത്രി ശ്രീ മോദി ഏറ്റവും ഒടുവിൽ ബംഗ്ലാദേശ് സന്ദർശിച്ചത് 2015 ലാണ്.
സന്ദർശന വേളയിൽ മാർച്ച് 26 ന് ബംഗ്ലാദേശിലെ ദേശീയ ദിന പരിപാടിയിൽ വിശിഷ്ടാതിഥിയായി പ്രധാനമന്ത്രി ശ്രീ മോദി പങ്കെടുക്കും. പ്രധാനമന്ത്രി ഷെയ്ഖ് ഹസീനയുമായി ഉഭയകക്ഷി കൂടിയാലോചനകൾ നടത്തുന്നതിനു പുറമേ പ്രധാനമന്ത്രിയുടെ പരിപാടിയിൽ ബംഗ്ലാദേശ് പ്രസിഡന്റ് അബ്ദുൽ ഹമീദിനേയും , ബംഗ്ലാദേശ് വിദേശകാര്യമന്ത്രി ഡോ. അബ്ദുൾ മോമെനെയും പ്രധാനമന്ത്രി കാണും. കോവിഡ് മഹാമാരി പൊട്ടിപ്പുറപ്പെട്ടതിനുശേഷം ഒരു വിദേശ രാജ്യത്തേക്കുള്ള ആദ്യ സന്ദർശനമായിരിക്കും പ്രധാനമന്ത്രിയുടെ ബംഗ്ലാദേശ് സന്ദർശനം. ഇത് ഇന്ത്യ ബംഗ്ലാദേശിനോട് നൽകുന്ന പ്രാധാന്യം എടുത്തുകാണിക്കുന്നു.
പ്രത്യേക സേവനങ്ങളും ഫീച്ചറുകളും
സായി എൽ.എൻ.സി.പി.ഇ മിനി മാരത്തൺ സംഘടിപ്പിച്ചു
ലോക ഹൃദയദിനത്തോടനുബന്ധിച്ച് കേന്ദ്ര യുവജനകാര്യ, കായിക മന്ത്രാലയത്തിന് കീഴിലുള്ള സ്പോ൪ട്സ് അതോറിറ്റി ഓഫ് ഇന്ത്യ ലക്ഷ്മീഭായി നാഷണൽ കോളേജ് ഓഫ് ഫിസിക്കൽ എഡ്യുക്കേഷൻ,  തിരുവനന്തപുരത്തു മിനി മാരത്തൺ സംഘടിപ്പിച്ചു. -“ഓരോ ഹൃദയത്തിനും വേണ്ടി ഹൃദയം ഉപയോഗിക്കുക” എന്നതായിരുന്നു പ്രമേയം. ഹൃദയ സംബന്ധമായ അസുഖങ്ങൾക്കെതിരെ പോരാടുന്നതിന് ജനങ്ങളെ ഒരുമിച്ച് കൊണ്ടുവരിക എന്ന ലക്ഷ്യത്തോടെയാണ് മാരത്തൺ സംഘടിപ്പിച്ചത് . ജ്യോതിസ് സെൻട്രൽ സ്കൂൾ ചെയർമാൻ ശ്രീ.ജ്യോതിസ് ചന്ദ്രൻ മിനി മാരത്തൺ ഫ്ലാഗ് ഓഫ് ചെയ്തു. സായി എൽ.എൻ.സി.പി.ഇ പ്രിൻസിപ്പലും ഡയറക്ടറുമായ ഡോ.ജി.കിഷോർ, പരിശീലകർ, ട്രെയിനികൾ, വിദ്യാർത്ഥികൾ തുടങ്ങിയവർ ചടങ്ങിൽ പങ്കെടുത്തു. തുടർന്ന് യുവജനങ്ങൾക്കിടയിൽ ഹൃദയ സംബന്ധമായ അസുഖങ്ങൾ വർദ്ധിക്കുന്നതിന്റെ കാരണങ്ങളെക്കുറിച്ച് തിരുവനന്തപുരം എസ്കെ ആശുപത്രിയിലെ കാർഡിയോളജിസ്റ്റ് ഡോ.അർഷാദ് സംസാരിച്ചു.
--NS--
(Visitor Counter : 23
പ്രധാനമന്ത്രിയുടെ ഓഫീസ്
മുംബൈയിൽ മതിൽ ഇടിഞ്ഞതിനെ തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
പിഎംഎൻആർഎഫിൽ നിന്ന് സഹായധനം പ്രഖ്യാപിച്ചു
മുംബൈയിലെ ചെമ്പൂരിലും വിക്രോളിയിലും മതിൽ ഇടിഞ്ഞതിനെ തുടർന്ന് ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി. ദുരന്തത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് 2 ലക്ഷം രൂപയും പരിക്കേറ്റവർക്ക് 50,000 രൂപയും വീതം അനുവദിച്ചതായി അദ്ദേഹം പ്രഖ്യാപിച്ചു
പിഎംഒ ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു, "മുംബൈയിലെ ചെമ്പൂരിലും വിക്രോലിയിലും മതിൽ ഇടിഞ്ഞതിനെ തുടർന്നുണ്ടായ ദുരന്തത്തിൽ ദുഖിതനാണ്. വേദനയുടെ ഈ മണിക്കൂറിൽ, എന്റെ ചിന്തകൾ ദുഖിതരായ കുടുംബങ്ങൾക്കൊപ്പമാണ്. പരിക്കേറ്റവർ വേഗത്തിൽ സുഖം പ്രാപിക്കട്ടെയെന്ന് പ്രാർത്ഥിക്കുന്നു : പ്രധാനമന്ത്രി നരേന്ദ്ര മോദി
മുംബൈയിൽ മതിൽ തകർന്ന് ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം വീതം നൽകും. പരിക്കേറ്റവർക്ക് 50,000 രൂപ വീതം നൽകും."
(
പ്രധാനമന്ത്രിയുടെ ഓഫീസ്
മഹാത്മാഗാന്ധിയുടെ പുണ്യതിഥിയിൽ പ്രധാനമന്ത്രി അദ്ദേഹത്തെ വണങ്ങി
രാഷ്ട്രസേവനത്തിൽ രക്തസാക്ഷികളായ എല്ലാവർക്കും പ്രധാനമന്ത്രി ശ്രദ്ധാഞ്ജലി അർപ്പിച്ചു
രാഷ്ട്രസേവനത്തിൽ രക്തസാക്ഷികളായ എല്ലാവർക്കും പ്രധാനമന്ത്രി ശ്രദ്ധാഞ്ജലി അർപ്പിച്ചു മഹാത്മാഗാന്ധിയുടെ പുണ്യ തിഥിയിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിക്കുകയും അദ്ദേഹത്തിന്റെ അഗാധമായ ചിന്തകൾ അനുസ്മരിക്കുകയും ചെയ്തു. രാഷ്ട്രസേവനത്തിൽ രക്തസാക്ഷികളായ എല്ലാവർക്കും ശ്രീ മോദി ആദരാഞ്ജലികൾ അർപ്പിച്ചു. പ്രധാനമന്ത്രി ട്വീറ്റ് ചെയ്തു; “ഞാൻ ബാപ്പുവിന്റെ പുണ്യ തിഥിയിൽ അദ്ദേഹത്തെ വണങ്ങുകയും അദ്ദേഹത്തിന്റെ അഗാധമായചിന്തകൾ ഓർമ്മിക്കുകയും ചെയ്യുന്നു. നമ്മുടെ രാഷ്ട്രസേവനത്തിൽ രക്തസാക്ഷികളായ എല്ലാവർക്കും ഞാൻ ശ്രദ്ധാഞ്ജലി അർപ്പിക്കുന്നു."
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 90 കോടി പിന്നിട്ടു
(ന്യൂഡൽഹി, ഒക്ടോബർ 03 , 2021
കഴിഞ്ഞ 24 മണിക്കൂറിൽ 73,76,846 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 90 കോടി  പിന്നിട്ടു. 87,84,333 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 25,930 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,30,94,529 ആയി. ദേശീയ രോഗമുക്തി നിരക്ക് 97.87%.രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ.
കേന്ദ്ര സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായ 98 -ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 22,842 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,70,557 പേരാണ്.കഴിഞ്ഞ 199 ദിവസങ്ങളിലെ ഏറ്റവും കുറവ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.80 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,65,734 പരിശോധനകൾ നടത്തി. ആകെ 57.32 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.66 ശതമാനമാണ്. കഴിഞ്ഞ 100 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.80 ശതമാനമാണ്. കഴിഞ്ഞ 34 ദിവസമായി ഇത് 3 ശതമാനത്തിൽ താഴെയും 117 ദിവസമായി 5 ശതമാനത്തിൽ താഴെയുമാണ്
SKY
ആഭ്യന്തരകാര്യ മന്ത്രാലയം
കോവിഡ് 19 കൺട്രോൾ റൂം പ്രവർത്തനം ശ്രീ അമിത് ഷാ വിലയിരുത്തി
കോവിഡ് 19 പകർച്ചവ്യാധിയെ ചെറുക്കുന്നതിനായി കേന്ദ്ര ആഭ്യന്തര മന്ത്രാലയം സജ്ജീകരിച്ച കൺട്രോൾ റൂമിന്റെ പ്രവർത്തനങ്ങൾ ശ്രീ അമിത് ഷാ അവലോകനം ചെയ്തു.
(പ്രധാനമന്ത്രി ശ്രീ നരേന്ദ്രമോദിയുടെ നേതൃത്വത്തിൽ കോവിഡ് 19 പകർച്ചവ്യാധിയെ ചെറുക്കുന്നതിനായി കേന്ദ്ര ആഭ്യന്തര മന്ത്രാലയം സജ്ജീകരിച്ച കൺട്രോൾ റൂം പ്രവർത്തനം വിലയിരുത്താൻ ഡൽഹിയിൽ ചേർന്ന അവലോകനയോഗത്തിൽ ആഭ്യന്ത മന്ത്രി ശ്രീ അമിത് ഷാ അധ്യക്ഷത വഹിച്ചു.
വിവിധ സംസ്ഥാനങ്ങളിലെ കോവിഡ് 19 സ്ഥിതിഗതികൾ സംബന്ധിച്ച് കൺട്രോൾ റൂമിലെ ഉദ്യോഗസ്ഥരുമായി ആഭ്യന്തരമന്ത്രി ആശയവിനിമയം നടത്തുകയും അഭിപ്രായങ്ങൾ സ്വീകരിക്കുകയും അവർ നടത്തിയ മാതൃകാപരമായ പ്രവർത്തനങ്ങളെ അഭിനന്ദിക്കുകയും ചെയ്തു.
പകർച്ചവ്യാധിയ്ക്കെതിരെ പോരാടുന്നതിനായി ആഭ്യന്തര മന്ത്രാലയത്തിന്റെ കൺട്രോൾ റൂം 24 മണിക്കൂറും പ്രവർത്തിക്കുന്നു. സംസ്ഥാനങ്ങളുമായി മാത്രമല്ല, കേന്ദ്ര സർക്കാരിന്റെ വിവിധ മന്ത്രാലയങ്ങളുമായി ചേർന്ന് പ്രതിരോധപ്രവർത്തനം ഏകോപിപ്പിക്കുകയും ചെയ്യുന്നുണ്ട്.
ആഭ്യന്തര സഹമന്ത്രിമാരായ ശ്രീ നിത്യാനന്ദ് റായ്, ശ്രീ ജി കിഷൻ റെഡ്ഡി തുടങ്ങിയവരും കൺട്രോൾ റൂമിലെ മുതിർന്ന ഉദ്യോഗസ്ഥരും യോഗത്തിൽ പങ്കെടുത്തു. സാമൂഹ്യ അകല മാനദണ്ഡങ്ങൾ കർശനമായി പാലിച്ചാണ് യോഗം ചേർന്നത്.
ആരോഗ്യ, കുടുംബക്ഷേമ മന്ത്രാലയം
കേന്ദ്ര ആരോഗ്യ മന്ത്രാലയം സക്ഷം  ലേണിംഗ് മാനേജ്മെന്റ് ഇൻഫർമേഷൻ സംവിധാനത്തിന് തുടക്കം കുറിച്ചു
ന്യൂ ഡൽഹി: മെയ് 10, 2023
കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൺ, ആരോഗ്യ കുടുംബക്ഷേമ മന്ത്രാലയത്തിന്റെ ലേണിംഗ് മാനേജ്മെന്റ് ഇൻഫർമേഷൻ സിസ്റ്റം  ആയ സക്ഷം  സമാരംഭിച്ചു. ന്യൂ ഡൽഹിയിലെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് ആൻഡ് ഫാമിലി വെൽഫെയർ  ആണ് ഈ ഡിജിറ്റൽ പഠന പ്ലാറ്റ്ഫോം വികസിപ്പിച്ചിരിക്കുന്നത്.
രാജ്യത്തെ എല്ലാ ആരോഗ്യ വിദഗ്ധർക്കും ഓൺലൈൻ പരിശീലനവും മെഡിക്കൽ വിദ്യാഭ്യാസവും നൽകുന്നതിനുള്ള സമർപ്പിതവും ഏകീകൃതവുമായ പ്ലാറ്റ്ഫോമാണ് സക്ഷം. ഈ ഡിജിറ്റൽ പഠന പ്ലാറ്റ്ഫോം ഗ്രാമങ്ങളിലും വിദൂര പ്രദേശങ്ങളിലും സ്ഥിതി ചെയ്യുന്ന പ്രാഥമിക ആരോഗ്യ കേന്ദ്രങ്ങൾ മുതൽ മെട്രോപൊളിറ്റൻ നഗരങ്ങളിലെ തൃതീയ പരിചരണ കേന്ദ്രങ്ങൾ, കോർപ്പറേറ്റ് ആശുപത്രികൾ വരെയുള്ള ആരോഗ്യ വിദഗ്ധരുടെ ശേഷി വർദ്ധിപ്പിക്കും.
നിലവിൽ SAKSHAM: LMIS ഓൺലൈൻ സംവിധാനത്തിലൂടെ പൊതുജനാരോഗ്യ വിഭാഗത്തിൽ 200-ലധികവും, 100 ക്ലിനിക്കൽ കോഴ്സുകളും നൽകി വരുന്നു. https://lmis.nihfw.ac.in/ വഴി ആരോഗ്യ വിദഗ്ധർക്ക് ഈ കോഴ്സുകൾക്കായി പോർട്ടലിൽ സ്വയം രജിസ്റ്റർ ചെയ്ത് ആവശ്യമായ പരിശീലനവും മൂല്യനിർണ്ണയത്തിലൂടെ യോഗ്യതയും നേടിയ ശേഷം സർട്ടിഫിക്കറ്റ് ലഭിക്കും.
ആരോഗ്യ മന്ത്രാലയത്തിലെയും എൻഐഎച്ച്എഫ്ഡബ്ല്യു-വിലെയും മുതിർന്ന ഉദ്യോഗസ്ഥർ ചടങ്ങിൽ പങ്കെടുത്തു.
RRTN/SKY
PIB Headquarters
ഓട്ടോറിക്ഷകളില് നിന്ന് പാര്ക്കിങ്ങ് ഫീസ് ഈടാക്കും
തിരുവനന്തപുരം സെന്ട്രല് റെയില്വേ സ്റ്റേഷനുകളിലെ പ്രീപെയ്ഡ് കൗണ്ടറുകളില് ഓട്ടോറിക്ഷകള്ക്ക് പാര്ക്കിങ്ങ്
(ഫീസ് പിരിക്കുന്ന കാര്യത്തില് മാറ്റമൊന്നുമില്ലെന്ന് റെയില്വേ അധികൃതര് വ്യക്തമാക്കി. ഒരു വിഭാഗം ട്രേഡ്
യൂണിയനുകള് എതിര്പ്പും ഭീഷണിയും ഉയര്ത്തിയതിനെത്തുടര്ന്ന് യാത്രക്കാരുടെ ബുദ്ധിമുട്ടൊഴിവാക്കാന്
റെയില്വേ പ്രാദേശിക ജില്ലാ ഭരണകൂടങ്ങളില് നിന്നും സഹായമഭ്യാര്ത്ഥിച്ചിട്ടുണ്ട്. ഓട്ടോറിക്ഷകളുടെ പാര്ക്കിങ്ങ്
ഫീസുമായി ബന്ധപ്പെട്ട് കഴിഞ്ഞ ദിവസം  ട്രേഡ് യൂണിയന് പ്രതിനിധികളുമായി ചര്ച്ച
നടത്തിയിരുന്നു.
രാജ്യരക്ഷാ മന്ത്രാലയം
ഇന്ത്യൻ നാവികസേനയും റോയൽ ഓസ്ട്രേലിയൻ നേവിയും  തമ്മിലുള്ള 14-ാമത് ഉദ്യോഗസ്ഥ തല ചർച്ചകൾ, 2022 ഏപ്രിൽ 11 മുതൽ 13 വരെ നടന്നു
(ന്യൂ ഡൽഹി: ഏപ്രിൽ 13, 2022
14-ാമത് IN - RAN നാവിക ഉദ്യോഗസ്ഥ തല ചർച്ചകൾ 2022 ഏപ്രിൽ 11 മുതൽ 13 വരെ ന്യൂഡൽഹിയിൽ നടന്നു. റിയർ അഡ്മിറൽ ക്രിസ്റ്റഫർ സ്മിത്ത്, നാവികസേന ഉപ മേധാവി RAN, റിയർ അഡ്മിറൽ J സിംഗ്, ACNS , IN എന്നിവർ യോഗത്തിന് നേതൃത്വം നൽകി.
ഇന്ത്യൻ നാവികസേനയുടെയും റോയൽ ഓസ്ട്രേലിയൻ നേവിയുടെയും സജീവ പങ്കാളിത്തത്തിന് പരിപാടി സാക്ഷ്യം വഹിച്ചു. നാവിക പ്രവർത്തനങ്ങൾ, വിവര വിനിമയം, പരിശീലനം തുടങ്ങിയ പ്രധാന വിഷയങ്ങൾ ചർച്ചയായി. സമുദ്രമേഖലയിൽ ഉയർന്നുവരുന്ന വെല്ലുവിളികൾക്കിടയിലും ഇരു നാവികസേനകളും തമ്മിൽ വർദ്ധിച്ചുവരുന്ന സഹകരണം ഇരുപക്ഷവും അംഗീകരിക്കുകയും IOR-ൽ സമുദ്ര സുരക്ഷ ഉറപ്പാക്കുന്നതിനുള്ള സഹകരണവും പരസ്പര പ്രവർത്തനങ്ങളും വർദ്ധിപ്പിക്കാൻ ധാരണയിലെത്തുകയും ചെയ്തു.
14-ാമത് IN - RAN ഉദ്യോഗസ്ഥ തല ചർച്ചകൾ പൂർത്തിയാക്കിയ ശേഷം, റിയർ അഡ്മിറൽ ക്രിസ്റ്റഫർ സ്മിത്ത്, ഇന്ത്യൻ നാവികസേനയുടെ ഡെപ്യൂട്ടി ചീഫ് ഓഫ് നേവൽ സ്റ്റാഫ് വൈസ് അഡ്മിറൽ സഞ്ജയ് മഹീന്ദ്രുവുമായി ഇന്ന്  ന്യൂഡൽഹിയിലെ സൗത്ത് ബ്ലോക്കിൽ ആശയവിനിമയം നടത്തി.
സൂക്ഷ്മ, ചെറുകിട, ഇടത്തരം മന്ത്രാലയം
സൗരോര്ജ്ജ ചര്ക്കാ ദൗത്യം 50 ക്ലസ്റ്ററുകളില് ആരംഭിക്കും
സൂക്ഷ്മ, ഇടത്തരം, ചെറുകിട സംരംഭങ്ങള്ക്കായുള്ള കേന്ദ്ര മന്ത്രാലയത്തിന്റെ ആഭിമുഖ്യത്തിലുള്ള സൗരോര്ജ്ജ ചര്ക്കാ ദൗത്യം രാഷ്ട്രപതി ശ്രീ. രാം നാഥ് കോവിന്ദ് ഈ മാസം 27 ന് ന്യൂഡല്ഹിയില് ഉദ്ഘാടനം ചെയ്യും. 50 ക്ലസ്റ്ററുകളിലായിരിക്കും ആദ്യ ഘട്ടത്തില് ദൗത്യം ആരംഭിക്കുക. ഓരോ ക്ലസ്റ്ററുകളിലും 400 മുതല് 2000 വരെ നെയ്ത്തുകാര് ഉണ്ടാകും. മൊത്തം 550 കോടി രൂപ ഈ ക്ലസ്റ്ററുകള്ക്ക് കേന്ദ്ര ഗവണ്മെന്റ് സബ്സിഡിയായി നല്കുമെന്ന് കേന്ദ്ര എം.എസ്.എം.ഇ. സഹമന്ത്രി  ശ്രീ. ഗിരിരാജ് സിംഗ് ന്യൂ ഡല്ഹിയില് വാര്ത്താ സമ്മേളനത്തില് പറഞ്ഞു. രാജ്യത്തൊട്ടാകെ 15 അത്യന്താധുനിക ടെക്നോളജി കേന്ദ്രങ്ങള് സ്ഥാപിക്കും. ഇവയില് 10 എണ്ണം അടുത്ത വര്ഷം മാര്ച്ചോടെ പ്രവര്ത്തനം ആരംഭിക്കും. ഓരോ കേന്ദ്രവും 150 കോടി രൂപ ചെലവിലാണ് നിര്മ്മിക്കുന്നത്.
പ്രധാനമന്ത്രിയുടെ തൊഴില് ഉല്പ്പാദക പരിപാടിക്കുള്ള  2018-19 ലെ ബജറ്റ് വിഹിതം 75 ശതമാനം വര്ദ്ധിപ്പിച്ച് 1,800 കോടി രൂപയാക്കിയിട്ടുണ്ട്. സൂക്ഷ്മ വ്യവസായ മേഖലയിലെ സംരംഭകര്ക്ക് പ്രത്യേകിച്ച് വനിതകള്, പട്ടികജാതി, പട്ടികവര്ഗ്ഗക്കാര് മുതലായവര്ക്ക് പ്രോത്സാഹനം നല്കുന്നതിന് നടപ്പ് സാമ്പത്തിക വര്ഷം ഗവണ്മെന്റ് 10,000 കോടി രൂപയുടെ നിക്ഷേപം നടത്തുമെന്ന് ശ്രീ. ഗിരിരാജ് സിംഗ് അറിയിച്ചു.
ND MRD – 486
പ്രധാനമന്ത്രിയുടെ ഓഫീസ്
വെങ്കല മെഡൽ നേടിയ ടേബിൾ ടെന്നീസ് താരം സത്യൻ ജ്ഞാനശേഖരന്റെ നിശ്ചയദാര്ഢ്യത്തെയും അർപ്പണബോധത്തെയും പ്രധാനമന്ത്രി അഭിനന്ദിച്ചു.
കോമൺവെൽത്ത് ഗെയിംസിലെ ടേബിൾ ടെന്നിസിന്റെ പുരുഷ സിംഗിൾസിൽ വെങ്കല മെഡൽ നേടിയ ടേബിൾ ടെന്നീസ് താരം സത്യൻ ജ്ഞാനശേഖരന്റെ ദൃഢതയെയും അർപ്പണബോധത്തെയും പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
പ്രധാനമന്ത്രി ട്വീറ്റ് ചെയ്തു :
"കോമൺവെൽത്ത് ഗെയിംസിലുടനീളം സത്യൻ ജ്ഞാനശേഖരൻ കാഴ്ചവച്ചത് അത്ഭുതകരമായ പ്രകടനം. ടേബിൾ ടെന്നീസിൽ വെങ്കല മെഡൽ നേടിയതിന് ഞാൻ അദ്ദേഹത്തെ അഭിനന്ദിക്കുന്നു. അദ്ദേഹത്തിന്റെ ദൃഢതയും അർപ്പണബോധവും അദ്ദേഹത്തെ അഭിനന്ദിക്കുന്നു. വരാനിരിക്കുന്ന ടൂർണമെന്റുകളിലും അദ്ദേഹം മികവ് പുലർത്തുമെന്ന് എനിക്ക് ഉറപ്പുണ്ട്."
--ND--
(Amazing performance by @sathiyantt throughout the CWG. I congratulate him on winning the Bronze medal in Table Tennis. He is admired for his tenacity and dedication. I am sure he will excel in upcoming tournaments as well. #Cheer4India pic.twitter.com/MXZLqe7cZX
— Narendra Modi  August 8, 2022
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ കുതിര സവാരി വ്യക്തിഗത ഇനത്തിൽ വെങ്കല മെഡൽ നേടിയ അനുഷ് അഗർവാലയെ പ്രധാനമന്ത്രി അഭിനന്ദിച്ചു
ഏഷ്യൻ ഗെയിംസിൽ കുതിരസവാരി വ്യക്തിഗത ഇനത്തിൽ വെങ്കല മെഡൽ നേടിയ അനുഷ് അഗർവാലയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
“ഏഷ്യൻ ഗെയിംസിലെ കുതിരസവാരി വ്യക്തിഗത ഇനത്തിൽ വെങ്കല മെഡൽ നേടിയതിന് അനുഷ് അഗർവാലയ്ക്ക് അഭിനന്ദനങ്ങൾ. അദ്ദേഹത്തിന്റെ കഴിവും അർപ്പണബോധവും പ്രശംസനീയമാണ്. അദ്ദേഹത്തിന്റെ വരാനിരിക്കുന്ന ഉദ്യമങ്ങൾക്ക് ആശംസകൾ."
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
പ്രധാനമന്ത്രിയുടെ ഓഫീസ്
ഡോ. രാജേന്ദ്ര പ്രസാദിന് അദ്ദേഹത്തിന്റെ ജന്മദിനത്തില്പ്രധാനമന്ത്രി പ്രണാമമര്പ്പിച്ചു
പ്രധാനമന്ത്രി ശ്രീ. നരേന്ദ്ര മോദി ഇന്ത്യയുടെ ആദ്യ രാഷ്ട്രപതിഡോ. രാജേന്ദ്ര പ്രസാദിന് അദ്ദേഹത്തിന്റെ ജന്മദിനത്തില് പ്രണാമമര്പ്പിച്ചു.
ND/MRD
(
പ്രധാനമന്ത്രിയുടെ ഓഫീസ്
ശ്രീ ഗുരുനാനാക്ക് ദേവ് ജിയുടെ പ്രകാശ് പുരബിൽ പ്രധാനമന്ത്രി ജനങ്ങളെ അഭിവാദ്യം ചെയ്തു
ശ്രീ ഗുരുനാനാക്ക് ദേവ് ജിയുടെ പ്രകാശ് പുരബിന്റെ വേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു :
"ശ്രീ ഗുരു നാനാക്ക് ദേവ് ജിയുടെ പ്രകാശ് പുരബിന് ആശംസകൾ. നീതിയും അനുകമ്പയും നിറഞ്ഞ ഒരു സമൂഹം കെട്ടിപ്പടുക്കാനുള്ള ഞങ്ങളുടെനമ്മുടെ ശ്രമത്തിൽ അദ്ദേഹത്തിന്റെ ശ്രേഷ്ഠമായ അനുശാസനങ്ങൾ നമ്മെ തുടർന്നും നയിക്കട്ടെ ."
--ND--
Greetings on the Parkash Purab of Sri Guru Nanak Dev Ji. May his noble teachings continue to guide us in our endeavour of building a just and compassionate society. pic.twitter.com/1zfSrLil0T
— Narendra Modi  November 8, 2022
ਸ੍ਰੀ ਗੁਰੂ ਨਾਨਕ ਦੇਵ ਜੀ ਦੇ ਪ੍ਰਕਾਸ਼ ਪੁਰਬ ਦੀਆਂ ਹਾਰਦਿਕ ਸ਼ੁਭਕਾਮਨਾਵਾਂ। ਇੱਕ ਨਿਆਂਪੂਰਨ ਅਤੇ ਦਇਆਵਾਨ ਸਮਾਜ ਦੇ ਨਿਰਮਾਣ ਦੇ ਸਾਡੇ ਪ੍ਰਯਾਸ ਵਿੱਚ ਉਨ੍ਹਾਂ ਦੀਆਂ ਨੇਕ ਸਿੱਖਿਆਵਾਂ ਸਾਡਾ ਮਾਰਗਦਰਸ਼ਨ ਕਰਦੀਆਂ ਰਹਿਣ। pic.twitter.com/rlI40uBAIq
— Narendra Modi  November 8, 2022
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂ ഡൽഹി: ഡിസംബർ 23, 2022
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ് , 2017 സെപ്റ്റംബർ മുതൽ 2022 ഒക്ടോബർ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ജൂലൈ 31 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 46 .15 കോടി ഡോസ് വാക്സിനുകൾ
രാജ്യത്താകമാനം ഇതുവരെ 3,07,81,263 പേര് രോഗമുക്തരായി
രോഗമുക്തി നിരക്ക് 97.37 % ആയി വര്ദ്ധിച്ചു
കഴിഞ്ഞ 24 മണിക്കൂറിനിടെ 37,291 പേര് സുഖം പ്രാപിച്ചു
കഴിഞ്ഞ 24 മണിക്കൂറിനുള്ളിൽ റിപ്പോർട്ട് ചെയ്ത പുതിയ കേസുകളുടെ എണ്ണം 41,649
രാജ്യത്ത് ചികിത്സയിലുള്ളവരുടെ എണ്ണം - 4,08,920
ചികിത്സയിലുള്ളത് ആകെ രോഗബാധിതരുടെ 1.29 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.42 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.34 % . അതായത് 5 ശതമാനത്തിൽ താഴെ
പരിശോധനാശേഷി ഗണ്യമായി വര്ധിപ്പിച്ചു - ആകെ നടത്തിയത് 46.64 കോടി പരിശോധനകള്.
IE
(Visitor Counter : 155
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 109.63 കോടി പിന്നിട്ടു
കഴിഞ്ഞ 24 മണിക്കൂറിൽ 52,69,137 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 109.63 കോടി . 1,11,61,268 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 11,961 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,37,87,047 ആയി. ദേശീയ രോഗമുക്തി നിരക്ക് 98.25%.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 136-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്. കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 11,466 പേർക്കാണ്. നിലവിൽ രാജ്യത്ത് ചികിത്സയിലുള്ളത് 1,39,683 പേരാണ് - 264 ദിവസത്തെ താഴ്ന്ന നിലയിൽ. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.41 ശതമാനമാണ് - മാർച്ച് 2020 മുതലുള്ള ഏറ്റവും കുറഞ്ഞ കണക്ക്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 12,78,728 പരിശോധനകൾ നടത്തി. ആകെ 61.85 കോടിയിലേറെ  പരിശോധനകളാണ് ഇതുവരെ നടത്തിയത്. പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.20 ശതമാനമാണ് - 47 ദിവസമായി 2% ത്തിൽ താഴെ. പ്രതിദിന രോഗസ്ഥിരീകരണ നിരക്ക് 0.90 ശതമാനമാണ്. കഴിഞ്ഞ 37 ദിവസമായി ഇത് 2 ശതമാനത്തിൽ താഴെയും, 72 ദിവസമായി 3 ശതമാനത്തിൽ താഴെയുമാണ്.